**PLAN DELA:** PONEDELJEK IN TOREK, 23. in 24. 3. 2020

5. a in 5. b

Spoštovani petošolci in starši!

Upava, da ste že pričeli s pisanjem dnevnika in v prostem času branja knjige. Če še niste, je skrajni čas, da pričnete, če ste seveda zdravi.

1. **Pisanje dnevnika**: Opišite dogajanje doma, izrazite skrb, čustva, počutje, strah, veselje… Napišite, kaj dobrega ste v tem tednu storili, koliko ljudi ali staršev ste opozorili na odgovorno ravnanje v času epidemije…Vsak opis dneva naj zajema vsaj eno stran zvezka za SLO.
2. **Branje knjige, ki jo imate doma, po vašem izboru**. Namen je, da vam starši predlagajo knjigo, ki so jo tudi sami prebrali in jo imate doma, da se boste lahko o tem pogovorili, hkrati pa boste videli, kakšne knjige smo prebirali mi. Dolžina knjige ni pomembna, naj bo le primerna za 5. razred.
3. **Samostojni izdelek iz naravnih materialov:** izdelajte poljubni izdelek, za katerega narišete načrt izdelave in ga nato izdelate. Naj bo iz materialov, ki jih najdemo v okolici, da ne boste hodili v trgovino. Izdelajte karkoli, namen izdelka je samostojno načrtovanje, izdelava, uporabnost in estetika. Izdelek lahko fotografirate in pošljete, lahko ga pokažete, ko se vidimo.

|  |  |
| --- | --- |
| **Ponedeljek, 23. 3. 2020** | **Torek, 24. 3. 2020** |
| **SLO: (2 uri)**  **Kako opišemo rastlino?**  ***DZ str.: 20.- 23., rešite, na spletu Radovednih pet lahko preverite rešitve***  \*hitrejši lahko izberejo cvetlico, ki jo vidijo na vrtu in jo opišejo | **NIT:**  **Prevajanje toplote**  *Poskus: Naredi poskus z leseno in kovinsko žlico v mrzli in vroči vodi.*  *Katera se bolj ogreje? Zakaj? Razloži in nariši poskus v zvezek.*  **Učbenik str.: 68., 69.**  (prepiši Moram vedeti, odgovoriš na vprašanja) |
| **DRU:** utrjevanje (priloga)  -iskanje krajev na zemljevidu Slovenije  -delo z zemljevidom  -iskanje pojmov v učbeniku in razlaga le teh  *Fit metoda: prilepi pojme na različne površine v hiši in jih glasno razloži* | **MAT** (2 uri):  Prostornina  *Delo s konkretnim materialom. Prelivanje vode v različne oblike in prostornine posod.*  ***DZ: str.: 92. – 97.*** |
|  | **ŠPO (3 ure):**  **-rokomet**  **-kolesarjenje na domačem dvorišču**  **Igre na prostem**  **\****športno dejavnost si glede na vremenske razmere in razmere sedaj seveda lahko prilagodite po svoje* |

Veliko se gibajte na prostem, delajte vaje za moč, pijte dovolj tekočine. Uporabljajte računalnik, vendar v izobraževalne namene. Izogibajte se socialnim omrežjem in širjenju napačnih informacij, ki ustvarjajo še dodatno paniko. Pomagajte staršem pri opravilih in jih razbremenite. Pazite ni higieno, rok, kašlja… Veliko se pogovarjajte, smejte in jejte zdravo hrano, bogato z vitamini.

Upoštevajte navodila NIJZ in spremljajte informacije, nepreverjenih pa ne širite naprej. Predvsem pa ostanite optimistični, dobre volje in pozitivni, saj bomo le tako lahko pomagali en drugemu, da se hitro spet vidimo.

Če še ne pogrešate šole, jo boste verjetno kmalu, midve jo že…

Če je kakšno vprašanje in nejasnost, sva vam na voljo.

***Učiteljici 5. a in 5. b***